Nakon 15 krugova multilateralnih pregovora održanih od srpnja 2019. do lipnja 2022. na izvanrednoj konferenciji o Energetskoj povelji održanoj 24. lipnja 2022. u Bruxellesu postignut je „načelni dogovor” o zatvaranju pregovora. Revidirani tekst Ugovora o energetskoj povelji i njegovi prilozi potom su podvrgnuti pravnoj reviziji do sredine kolovoza. Nakon toga, konačni nacrti odluka (CC 760, CC 761, CC 762 i CC 763) koji sadržavaju revidirane tekstove proslijeđeni su 19. kolovoza 2022. svim ugovornim strankama, uključujući EU, Euratom i sve države članice EU-a koje su ugovorne stranke ECT-a.

Isključivanje zaštite za sva nova ulaganja u fosilna goriva u EU-u od 15. kolovoza 2023., pri čemu je prijelazno razdoblje za elektrane na plin koje su spremne za pogon na vodik/niskougljični plin i infrastrukturu koja emitira manje od 380 g CO2/kWh u načelu do 31. prosinca 2030., a do 15. kolovoza 2033. ako zamjenjuju postrojenja na ugljen, treset ili naftni škriljavac;

U skladu s tumačenjem EU-a ECT se ne primjenjuje na sporove između države članice i ulagača iz druge države članice u vezi s ulaganjem koje je potonji izvršio u prvoj državi članici. To je tumačenje posebno potvrdio Sud Europske unije u svojoj presudi u predmetu Komstroy. Međutim, arbitražni sudovi smatrali su, a i dalje smatraju, da ih presude Suda EU-a ne obvezuju. Kako bi se spriječilo da sudovi i dalje prihvaćaju nadležnost u takvim sporovima, valja izričito i nedvosmisleno ponoviti vjerodostojno tumačenje ECT-a. Najprikladniji način za to je sporazum u smislu članka 31. stavka 3. točke (a) VCLT-a.

Isključivanje zaštite za sva postojeća ulaganja u fosilna goriva u EU-u 10 godina nakon stupanja na snagu (ili početka privremene primjene) izmjena ECT-a, a najkasnije do 31. prosinca 2040.;

Zaštita samo vodika i sintetičkih goriva koji potječu iz obnovljivih izvora ili su niskougljični;

Isključivanje zaštite za aktivnosti hvatanja, upotrebe i skladištenja ugljika.

Predloženim izmjenama područje primjene ECT-a usklađuje se i s novim okruženjem tehnologija iz obnovljivih izvora i niskougljičnih tehnologija potrebnih za prelazak na zelenu energiju. To će se postići izmjenama Priloga EM/EMI (dodavanje novih energetskih materijala i proizvoda, npr. vodika i izvedenih goriva kao što su amonijak i metanol, biomasa, bioplin i sintetička goriva) i Priloga EQ/EQ I (dodavanje nove energetske opreme, npr. raznih izolacijskih materijala i višestrukog izolacijskog stakla).

Osim toga, sastavljeni su novi prilozi radi provedbe načela uzajamnosti, prema kojem ugovorne stranke ne mogu biti prisiljene zaštititi ulaganja drugih ugovornih stranaka ako su te druge ugovorne stranke isključile ta ulaganja uz pomoć Priloga NI, bilo neprimjenom mehanizma za rješavanje sporova između ulagača i države iz članka 26. ECT-a (novi Prilog IA-NI) ili cijelog dijela III. o zaštiti ulaganja (novi Prilog NPT). Nuklearna energija, koja je uključena u trenutačno područje primjene Ugovora, ostaje uključena i nakon izmjena prilogâ, posebno Priloga NI, bez ikakvih izmjena ili preinaka.

Stoga Komisija predlaže zauzimanje stajališta u ime Euratoma na Konferenciji o Energetskoj povelji da se odobrava donošenje predloženih izmjena i preinaka prilogâ ECT-u (CC 761).

U vezi s odobravanjem predloženih izmjena Dogovorâ, izjava i odluka (CC 762)

Izmjene uvedene u Dogovore, izjave i odluke (CC 762) odnose se na ispravke zastarjelih odredbi (npr. zamjena riječi „Europske zajednice” s „Europska unija, Europska zajednica za atomsku energiju”) te dodatna pojašnjenja teksta Ugovora o energetskoj povelji (npr. pojašnjenje da „subvencija” uključuje „državnu potporu” kako je definirana u pravu EU-a). Odobrenjem takvih izmjena Dogovorâ, izjava i odluka dodatno će se pojasniti i precizirati tekst Ugovora o energetskoj povelji.

Stoga Komisija predlaže da stajalište koje treba zauzeti u ime Euratoma na Konferenciji o Energetskoj povelji o tom pitanju bude da se odobravaju predložene izmjene Dogovorâ, izjava i odluka (CC 762).

U vezi s odobravanjem odluke o stupanju na snagu i privremenoj primjeni izmjena teksta ECT-a i izmjena/preinaka njegovih priloga (CC 763)

Konferencija će odobriti odluku kojom se predviđaju sljedeći načini stupanja na snagu i privremena primjena predloženih izmjena ECT-a i izmjena njegovih priloga (CC 763):

–izmjene teksta ECT-a stupit će na snagu u skladu s člankom 42. stavkom 4. ECT-a. To znači da će izmjene stupiti na snagu nakon što ih ratificiraju tri četvrtine ugovornih stranaka. Uz to, odlukom se predviđa da će sve ugovorne stranke privremeno primjenjivati izmjene automatski od 15. kolovoza 2023., osim ako do 23. veljače 2023. podnesu izjavu da to ne mogu učiniti;

–izmjene odjeljka C Priloga NI, koje među ostalim sadržavaju pravila za prijelazno razdoblje od 10 godina za ukidanje zaštite postojećih ulaganja u fosilna goriva u EU-u, i izmjene drugih priloga: te će izmjene stupiti na snagu kada izmjene ICT-a stupe na snagu (vidjeti gore). Sve ugovorne stranke automatski će privremeno primjenjivati izmjene odjeljka C Priloga NI i izmjene drugih priloga, osim ako do 23. veljače 2023. daju suprotnu izjavu (vidjeti prethodno navedeno);

–izmjene odjeljka B Priloga NI, koje među ostalim sadržavaju pravila kojima se predviđa isključenje novih ulaganja u fosilna goriva iz zaštite u EU-u, automatski će stupiti na snagu 15. kolovoza 2023. bez daljnje ratifikacije;

–izmjene Dogovorâ, izjava i odluka stupit će na snagu 22. studenoga 2022. u mjeri u kojoj se odnose na ispravke zastarjelih upućivanja. Ostale izmjene stupit će na snagu kada izmjene ECT-a stupe na snagu. U međuvremenu će se privremeno primjenjivati na isti način kao i izmjene ECT-a.

Načini stupanja na snagu i privremene primjene izmjena ECT-a i odjeljka C Priloga NI, kao i izmjene drugih priloga, u skladu su s odredbama izvornog ECT-a u pogledu stupanja na snagu i privremene primjene. Osim toga, EU je postigao da odjeljak B Priloga NI automatski stupi na snagu 15. kolovoza 2023., čime se osigurava datum stupanja na snagu izuzeća EU-a za nova ulaganja u fosilna goriva.

Stoga Komisija predlaže da stajalište koje treba zauzeti u ime Euratoma u pogledu pitanja obuhvaćenih Ugovorom o Euratomu na Konferenciji o Energetskoj povelji o tom pitanju bude da se odobri odluka o stupanju na snagu i privremenoj primjeni izmjena teksta Ugovora o energetskoj povelji i izmjena/preinaka njegovih priloga (CC 763).

2.PRAVNA OSNOVA, SUPSIDIJARNOST I PROPORCIONALNOST

•Pravna osnova

Načela